# data[].attributes.body
Glazbom smo okruženi svakodnevno, slušamo je na putu do škole ili posla, u shopping centru, gledajući omiljene filmove i serije, za vrijeme treninga... Osim što nas zabavlja i opušta, glazba nam pomaže izraziti emocije i pomaže nam povezati se s drugim ljudima. Nadam se da ćete u ovim pjesmama prepoznati zajedništvo i emocije učenika koji sudjeluju u Zboru, sviraju ili pjevaju u bendovima, pohađaju Skupno muziciranje u našoj školi, idu u glazbene škole... Oni su za vas uz puno truda, proba, pokoju suzu i puno smijeha, snimili ove pjesme kako bismo s vama podijelili radost muziciranja.

Marija Cestarić, prof.

# data[].attributes.body
Pjevački zbor X. gimnazije
Jakov Reić, 4.D, dirigent
Mentorica: Marija Cestarić, prof.

"Ljubav je nešto što se ne može opisati riječima. Ljubav nas povezuje na poseban način. Ona nikada neće biti neprisutna. Nije li zanimljivo da ljubav postoji odkad je svijeta i vijeka? Generacije i generacije ljudi su prošle ovim svijetom, beskonačno puno ljudi, i opet ljubav je bila među svima njima. I zato, nek svud ljubav sja!" Amanda Fak, 3.C

# data[].attributes.attachment_link.title
01 Pjevački zbor -  Nek' svud ljubav sja.MTS

# data[].attributes.body
Pjevački zbor X. gimnazije
Jakov Reić, 4.D, korepeticija
Solo: Nika Stanko, 3.A
Mentorica: Marija Cestarić, prof.

"Lean on me je pjesma Billa Withersa izdana 1972. godine. Žanr pjesme je soul i u originalnoj izvedbi je Bill Withers izvodi uz pratnju klavira, gitare, basa, bubnjeva te električnog klavira. Izabrali smo ovu pjesmu za nastup zbora jer šalje poruku koju svatko od nas ponekad treba čuti; uvijek postoji netko na koga se možemo osloniti, samo treba znati zatražiti pomoć."

Nika Stanko, 3.A

# data[].attributes.body
Anika Šilić, 1.E, violina: J. Haydn – Koncert za violinu i orkestar u G-duru, I. stavak, Allegro moderato (ulomak)
Mentorica: Alma Zubović, prof.

"Od tri Haydnova koncerta, Koncert za violinu u G-duru je skladba koja je nastala u ranim 1760-ima. Napisana je prije njegovog zaposlenja na dvoru te se znatno razlikuje od ostala dva koncerta u C-duru i A-duru. Dionica je violine jednostavnija i više se fokusira na prenošenje emocija, nego na virtuoznost.
Prpošnost i razigranost ove melodije uvijek mi vrati dobro raspoloženje. Glazba me opušta i nadahnjuje i poziva baviti se njome da svojom svirkom ponajprije uveseljavam sebe kao i one koji me slušaju."
Anika Šilić, 1.E

# data[].attributes.attachment_link.description
Get access to files anywhere through secure cloud storage and file backup for your photos, videos, files and more with Google Drive.

# data[].attributes.body
Tea Čolak, 2.E, glasovir: S. Prokofiev – Romeo i Julija, "Ples Vitezova",  Montecchi i Capuleti (ulomak)
Mentorica: Alma Zubović, prof.

"Skladba Sergeia Prokofieva, Monteki i Kapuleti, nastala je 1935. godine i pulsirajućim ritmom dramatične teme, specifične za skladbe Prokofieva, ona je motiv sukoba između dvije obitelji u suparništvu iz Shakespearove drame "Romeo i Julija". Tema A, oktavama i brzim tempom opisuje svečani ples Capuletija i njihovu profinjenost. Zatim se dramatična tema priguši u tajanstveni dolce dio koji predstavlja Julijin dolazak na bal i ples sa Countom Parisom, mladićem koji ju treba oženiti. Ovdje se opet vraća A tema i budi napetost, a zamišljamo prvi susret Romea i Julije, uz završetak veličanstvenom kadencom.

Ovu skladbu nažalost mogu povezati sa raznim situacijama u svijetu, a njena napetost i ozbiljnost mi daje osjećaj odvažnosti i moći te mi omogućava da lakše iznesem emocije koje osjećam."

Tea Čolak 2.E

# data[].attributes.attachment_link.title
04 Tea Čolak S. Prokofjev - Romeo i Julija.mp4

# data[].attributes.body
Veronika Maros, 3.B, klarinet: J. S. Bach – Bourrée br. 2, Poco allegro
Mentorica: Alma Zubović, prof.

"J.S. Bach: Bourrée iz suite br. 4 za violončelo. Bourrée je francuski narodni ples s mnogo varijanti, karakteristično plesan brzim koracima. Plesači povremeno nose drvene klompe kako bi naglasili zvukove koje ispuštaju njihova stopala.

Glazba oduvijek ima posebno mjesto u mome srcu te koje god da me emocije obuzimaju, to mogu prikazati glazbom. Glazba može pomoći ljudima, zbližiti ljude te pobuditi u njima razne emocije tuge, sreće, ponosa..." Veronika Maros, 3.B

# data[].attributes.attachment_link.title
05 Veronika Maros  J. S. Bach Bouree_Trim.mp4

# data[].attributes.body
David Simić, 2.F, glasovir: F. Liszt – Mađarska rapsodija u Es-duru, S. 244/4
Mentorica: Alma Zubović, prof.

"Mađarska rapsodija br. 4, S.244/4, u Es-duru, četvrta je u nizu od devetnaest Mađarskih rapsodija koje je skladao Franz Liszt za solo klavir. Nastala je 1847., a objavljena 1853. godine. Tipična izvedba djela traje oko pet minuta a, sastoji se od dva dijela. U prvom dijelu se odvija kontrast prve teme, koja je ponosna i grandiozna, i druge teme, koja je tajanstvena i zatvorenija, dok je drugi dio ponavljanje dviju razigranih mađarskih melodija. Osobno smatram da je ova, kao i ostale mađarske rapsodije, remek djelo u klavirskoj literaturi te djelo u kojemu se svakako može pokazati virtuozne, ali i muzikalne mogućnosti pijanista." David Simić, 2.F

# data[].attributes.attachment_link.title
06 David Simić F. Liszt Mađarska rapsodija.mp4

# data[].attributes.body
Paula Zajec, 2.A, Nika Stanko, 3.A, Nea Martinović, 3.G, Emma Pivac, 3.G, Patricia Kozlek, 3.G, Marta Jelisavčić, 4.F, vokali: Cvitak je cvitu
Mentorica: Marija Cestarić, prof.

"Pjesma Cvitak je cvitu tradicijska je pjesma s područja Dalmacije. U ovoj su četveroglasnoj obradi za ženski zbor sve su četiri melodijske linije podjednako razvijene, a u njihovu suzvučju i preklapanju dominiraju terce koje se katkada pojavljuju u najvišim glasovima, a katkada nastaju između preostala dva. U pjesmi se govori o snažnoj ljubavi i čežnji djevojke za mladićem, koji je negdje daleko." Marija Cestarić, prof.

# data[].attributes.body
Bruna Budisavljević, 2.G, gitara i vokal, Petra Prebeg, 2.G, vokal: Rihanna – Stay
Mentorica: Marija Cestarić, prof.

"Pjesma je nastala 7. 1. 2013. godine, a pjeva ju Rihanna, jedna od najpoznatijih pjevačica na svijetu. Ta pop i r&b pjesma objavljena je na albumu Unapologetic. Pjesma govori o iskušenju i nemogućnosti odupiranju pravoj ljubavi. Rihanna ne razumije zašto voli svog dragog i zašto ne bi mogla živjeti bez njega i to iznosi u stihovima ove pjesme. Ovu pjesmu slušam otkad je izašla i od tada mi je jedna od najdražih pjesama svih vremena. Mogu je slušati cijeli dan i ne bi mi dosadila. Melodija pjesme me jako opušta i svaki put me uvuče u tu ljubavnu priču o kojoj govori." Petra Prebeg, 2.G

# data[].attributes.attachment_link.title
08 B. Budisavljević i P. Prebeg - Stay.MTS

# data[].attributes.body
Nika Stanko, 3.A, vokal, Paula Zajec, 2.A, vokal, Bruna Budisavljević, 2.G, gitara: J. Timberlake – Say something
Mentorica: Marija Cestarić, prof.

"Pjesma Say something nastala je 25. 1. 2018. godine. Izvode ju Justin Timberlake i Chris Stapleton. Justin je rekao da ga je pjesma inspirirala nedavnim nesporazumom s glumcem Jessejem Wiliamsom. Pjesma se fokusira na tome da oni žele nešto reći ali nemaju što.
Niki i meni se najviše sviđa akustična izvedba ove pjesme. Odabrale smo ovu pjesmu zato što ju izvodimo s puno energije i veselja. Osjećamo se slobodno i opušteno dok ju izvodimo zajedno, a ritam nas povede i zaboravimo na sve probleme u tom trenutku." Nika Stanko, 3.A i Paula Zajec, 2.A

# data[].attributes.attachment_link.title
09 P. Zajec, N. Stanko i B. Budisavljević - Say something.MTS

# data[].attributes.body
Manda Pavlek, 3.C, vokal, Amanda Fak, 3.C, gitara i vokal: Azra – A šta da radim
Mentorica: Marija Cestarić, prof.

"A šta da radim je pjesma od poznatog ex-yu benda Azre koji je bio popularan 80-ih godina prošloga stoljeća. Ovu pjesmu znam otkad znam za sebe. Uvijek mi je bila nekako značajna po kombinaciji melodije, ali i teksta. 'Želim samo da sviram, da se otkačim i to je sve', ovi stihovi mi govore da je zapravo sve tako nebitno u životu i da treba živjeti po svome. Živjeti otkačeno jer nas to čini unikatnima, a na kraju i sretnima i zadovoljnima samim sobom." Amanda Fak, 3.C

# data[].attributes.attachment_link.title
10 M. Pavlek i A. Fak Azra - A šta da radim.mp4

# data[].attributes.body
Lana Brainović, 2.I, vokal i gitara, Paula Zajec, 2.A, vokal, Hana Rabadan, 1.G, violončelo, Eva Hernaut, 2.J, bas, Lucija Pranjić, 1.G, bubnjevi: The Beatles – Here Comes the Sun
Mentorica: Marija Cestarić, prof.

"Ova nam pjesma šalje vedru poruku da dolaze bolji dani te sama zarazna melodija i jednostavan tekst bude tople osjećaje." Nika Stanko, 3.A

# data[].attributes.body
Six feet under (Marko Kovačević, 1.J, gitara, Jakov Erceg, 1.J, gitara, Klara Židak, 1.F, bas, Vibor Hadžiabdić, 1.G, bubnjevi, Gora Ivan Mužek, 1.J, vokal):  RHCP: Scar tissue
Mentorica: Marija Cestarić, prof.

"Pjesma Scar Tissue je prvi singl s albuma Californification (1999.g.) američkog rock benda Red Hot Chili Peppers. Značenje pjesme je fokusirano na osjećaj samoće koji ljudi osjećaju kroz život i želju za tim da ih ostali primijete. Scar tissue prevedeno na hrvatski je tkivo koje nastaje preko rane tj. ožiljka, što u prenesenom značenju predstavlja određeni događaj od koje se osoba pokušava izliječiti. To u pjesmi specifično predstavlja ovisnost o heroinu i bol koju je uzrokovala frontmanu Anthonyu Kiedisu i gitaristu Johnu Fruscianteu. Anthony Kiedis je također 2004. svoju autobiografiju nazvao Scar Tissue po toj pjesmi te u njoj objašnjava kako je pjesma usko vezana uz njegov život i bivanja 'autsajderom'. Sama pjesma je bila jako uspješna i 2000. g. je dobila nagradu za najbolju rock pjesmu na ceremoniji Grammyja te godine." Gora Ivan Mužek, 1.J

# data[].attributes.body
Six feet under (Marko Kovačević, 1.J, gitara, Jakov Erceg, 1.J, gitara, Klara Židak, 1.F, bas, Vibor Hadžiabdić, 1.G, bubnjevi, Patricia Kozlek, 3.G, vokal):  The Warning - Shattered heart
Mentorica: Marija Cestarić, prof.

"Shattered heart je pjesma sa drugog studio albuma, XXI Century Blood, ženske rock grupe The Warning. Izašla je 2017. godine. Govori o prekidu manipulativne veze te o posljedicama koje je ostavila na lirskog subjekta. Subjekt primjećuje da je ulazak u vezu bio greška zbog boli i patnje koje je ostavio na njega (nju). Uz to nam kazuje kako se ne zna nositi s tim posljedicama jer mu (joj) je taj odnos značio puno čak i ako je bio ispunjen mržnjom i svađama. Odabrali smo ju jer nam se dopadala od prije i jer smo mislili da bi bilo zabavno napraviti obradu novije rock pjesme." Klara Židak, 1.F